Durga Puja 2019: सप्‍तमी के दिन की जाती है नवपत्रिका पूजा, जानिए शुभ मुहूर्त, पूजा विधि और महत्‍व  
महासप्‍तमी के द‍िन होती है नवपत्रिका पूजा
इस पूजा में नौ अलग-अलग पेड़ों की पत्तियों से नवपत्रिका बनाई जाती है
महासप्‍ती के दिन ही महास्‍नान होता है
दुर्गा पूजा (Durga Puja) 10 दिनों तक मनाया जाने वाला त्‍योहार है और हर एक दिन का अपना अलग महत्‍व है. आखिरी के चार दिन बेहद पवित्र माने जाते हैं और इन्‍हें पूरे हर्षोल्‍लास के साथ मनाया जाता है. नवरात्रि (Navratri) के सातवें दिन महा पूजा (Maha Puja) की शुरुआत होती है जिसे महा सप्‍तमी (Maha Saptami) के नाम से जाना जाता है. सप्‍तमी शब्‍द की उत्‍पत्ति सप्‍त शब्‍द से हुई है जिसका अर्थ है सात. सत्‍पमी की सुबह नवपत्रिका (Navpatrika or Nabapatrika) यानी कि नौ तरह की पत्तियों से मिलकर बनाए गए गुच्‍छे की पूजा कर दुर्गा आवाह्न किया जाता है. इन नौ पत्तियों को दुर्गा के नौ स्‍वरूपों का प्रतीक माना जाता है. नवपत्रिका को सूर्योदय से पहले गंगा या किसी अन्‍य पव‍ित्र नदी के पानी से स्‍नान कराया जाता है. इस स्‍नान को महास्‍नान (Maha Snan) कहा जाता है.